I dey write una for the first time this year, and i dey Dubai. Last Saturday, after we knack Reading for FA Cup, na hin we enter airport, come here. Na small winter training we wan do for here. After the five games we don play, the rest bin come at the right time as we need am. Our aim na to build team spirit so we fit ginger for the second half of the season. We also wan make our body chop better vitamin D from the sun.

As we dey win dey go, our moral don dey high. We dey enjoy am self, and we dey hope say we fit extend am. If i go dey honest, we no play shingbai against Reading but we know say we get una (fans) support at Old Trafford, na why we manage enter next round for FA Cup. The next match wey we get go hard sha, na Tottenham for London. E go happen on Sunday and na big chance to show everybody say we don improve.